అంతర్జాతీయ పురుషుల దినోత్సవం

** అంతర్జాతీయ పురుషుల దినోత్సవం** (ఆంగ్లం:'''International Men's Day''' లేదా IMD) ప్రతి సంవత్సరం **[[నవంబరు 19]]** న అంతర్జాతీయా స్థాయిలో జరుపబడే ఉత్సవం. 1992 ఫిబ్రవరి 7న ప్రొఫెసర్ థామస్ ఓస్టర్ చే ఈ దినము ప్రారంభించబడిననూ, ట్రినిడాడ్ , టొబాగో దేశస్థులు దీనికి కొత్త ఊపిరులు ఊదారు. దక్షిణ ఐరోపాకు చెందిన మాల్టా దీవిలో ఈ ఉత్సవాన్ని 1994 ఫిబ్రవరి 7 నుండి క్రమం తప్పక జరుపుతున్నారు. ఈ ఉత్సవాన్ని సుదీర్ఘ కాలంగా జరుపుతున్నది మాల్టా వారే. ఇది ఐక్య రాజ్య సమితి (United Nations) ఆమోదంతో మొదటగా ట్రినిడాడ్ , టొబాగోలో 1999 లో ప్రారంభించబడింది.

అంతర్జాతీయ పురుషుల దినోత్సవానికి
* ఆస్ట్రేలియా
* ఉత్తర అమెరికా
* క్యారిబియన్ దీవులు
* ఆసియా
* ఐరోపా ,
* ఆఫ్రికా
ల నుండి పలు వ్యక్తులు, సంస్థలు మద్దతు తెలుపుతున్నాయి. యునెస్కో యొక్క స్త్రీ , శాంతికాముక సంస్కృతి విభాగ నిర్దేశకురాలు ఇంగెబోర్గ్ బ్రెయ్నెస్ ఈ దినోత్సవం గురించి ప్రస్తావిస్తూ

అని వ్యాఖ్యానించింది. దీని నిర్వాహకులకు సహాయ సహకారాలను అందించటానికై యునెస్కో ఎదురు చూస్తూ ఉంటుందని తెలిపినది.

అప్పటికే అంతర్జాతీయ మహిళా దినోత్సవం జరుపబడుతుండటం పితృ దినోత్సవం జరుపుబడుతున్ననూ, తండ్రికాని పురుషులకంటూ ఒక దినోత్సవం లేకపోవటం, ఈ దినోత్సవ ఆలోచనకు దారి తీశాయి.

అంతర్జాతీయ పురుషుల దినోత్సవం జరుపటం నేపథ్యంలో గల ప్రాథమిక లక్ష్యాలు:

* ఆదర్శ పురుషుల గురించి ప్రత్యేకించి తెలుపటం
* కేవలం సినిమా తారలనో, క్రీడాకారులనో మాత్రమే కాక, దైనందిన జీవితంలో కాయకష్టం చేసుకునైనా సరే గౌరవప్రదమైన నిజాయితీపరమైన జీవితాలు గడిపేవారి గురించి కూడా చెప్పటం
* సంఘానికి, వర్గానికి, కుటుంబానికి, వైవాహిక వ్యవస్థకు, శిశు సంరక్షణకు , పర్యావరణకు పురుషులు ఒనగూర్చిన ప్రయోజనాలను గుర్తించటం
* పురుషుల సాంఘిక, భావోద్వేగ, శారీరక , ఆధ్యాత్మిక ఆరోగ్యంపై దృష్టి సారించటం
* సాంఘిక సేవలలో, విలువలలో, అంచనాలలో , చట్టాలలో పురుషులేదుర్కొంటూన్న వివక్షను చాటటం
* స్త్రీ-పురుషుల మధ్యన సఖ్యత, సరైన సంబంధాలను నెలకొల్పటం
* లింగ సమానత్వాన్ని వ్యాపింపజేయటం
* హాని గురించిన తలంపులు లేని, పరిపూర్ణ అభివృద్ధికి అవకాశాన్నిచ్చే సురక్షితమైన ప్రపంచం రూపొందించటానికి కృషి చేయటం

ఇవే కాక -
* సంఘంలో పురుషులు/బాలురు ఎదుర్కొనే వివక్షను
* పురుషజాతికి
** సంఘం పట్ల
** కుటుంబం పట్ల
** వివాహం పట్ల
** శిశు సంరక్షణ పట్ల గల సత్సంకల్పము, ఆయా దిశలలో పురుషజాతి సల్పే కృషి, వీటి వలన పురుషజాతికి కలిగే సాధకబాధకాలను

- విశదీకరించే సందర్భమే అంతర్జాతీయ పురుషుల దినోత్సవము. స్థూలంగా ఈ దినోత్సవం యొక్క విశాల , అంతిమ ధ్యేయం ప్రాథమిక మానవీయ విలువలను పెంపొందించటం.

19 నవంబరున ఈ ఉత్సవాన్ని 70కి పైగా దేశాలు ఈ దినోత్సవాన్ని జరుపుకొంటున్నాయి.

## చరిత్ర
]

అంతర్జాతీయ పురుషుల దినోత్సవం యొక్క చరిత్ర, ప్రత్యేకించి బాలురు/పురుషులు ఎదుర్కొనే సమస్యలను అధిగమిస్తూ, వారి అనుభవాలను పంచుకొంటూ ఆదర్శ పురుషుల ప్రాముఖ్యతను వివరిస్తూ వస్తోన్నది.

### 1960
1960 ల నుండే రష్యాలో పురుషుల దినోత్సవ ప్రతిపాదన ఉంది. 1968లో అమెరికన్ విలేకరి జాన్ పి హారిస్, పురుషులకంటూ ఏ దినోత్సవం లేకుండానే మహిళా ఉద్యోగులు జరుపుకునే అంతర్జాతీయ మహిళా దినోత్సవం వలన సోవియట్ వ్యవస్థ లోని సమతూకం దెబ్బతిన్నదని వ్రాశాడు. తాను స్త్రీల దినోత్సవాన్ని వ్యతిరేకించటం లేదని, కానీ స్వామ్యవాద వ్యవస్థలో లింగ అసమానత ఒక తీరని లోటుగా నెలకొని ఉన్నదని ప్రస్తావించాడు. అతని మాటలలో -

ప్రభుత్వాదేశాల అనుసారం, స్త్రీ ఆకాంక్షల ప్రకారం పురుషులు రెక్కలు ముక్కలు చేసుకొంటున్ననూ వారి కృషిని గుర్తించటానికి ఒక్క రోజు కూడా లేదు అని హారిస్ అభిప్రాయపడ్డాడు.

60వ దశకం నుండి 90వ దశకం వరకూ ముద్రణా మాధ్యమాలలో ఈ అసమానత పై అనేక ప్రశ్నలు వెలువడ్డాయి.

### 1991
కన్సాస్ లోని మిస్సోరీ విశ్వవిద్యాలయానికి చెందిన, పురుష అధ్యయనాల ప్రొఫెసర్ అయిన థామస్ ఓస్టర్ 1991 ఫిబ్రవరి 7న తన సహచరులతో కలిసి సంఘానికి పురుషులు చేసే సేవలని గుర్తిస్తూ వారికి ధన్యవాదాలు తెలపాలనే ఆలోచన చేశారు.

### 1992
7 ఫిబ్రవరి 1992న ఇదే ఆలోచనను అమలులోకి తెచ్చారు. పురుషులే కాక స్త్రీలు సైతం ఒక చిన్న సమూహంగా ఏర్పడి మొట్టమొదటి అంతర్జాతీయ పురుషుల దినోత్సవాన్ని జరిపారు. 1991-92 సమయంలో థామస్ అంతర్జాతీయ పురుషుల దినోత్సవం పై ఒక పుస్తకాన్ని కూడా రచించారు.

### 1994
మాల్టాలో 7 ఫిబ్రవరిన అంతర్జాతీయ పురుషుల దినోత్సవం తొలిసారిగా నిర్వహించబడింది. వైవాహిక జీవితంలో ఒడిదుడుకులేదుర్కొంటూన్న పురుషులెవరూ విదేశాలకు వెళ్ళకుండా అక్కడి చట్టాలుండేవి. కోర్టులో కేసులు విచారణ దశలో ఉన్ననూ, భర్తను కారాగారంలోనే ఉంచేవారు. అతి సుదీర్ఘంగా ఈ దినోత్సవాన్ని జరుపుతూ వస్తోన్న దేశాలలో మాల్టానే మొదట నిలచింది. 2009 లో అక్కడి పురుషుల హక్కుల సంఘాలు మిగతా దేశాలోలాగానే 19 నవంబరుకు ఈ దినోత్సవాన్ని మార్చటానికి ఏకగ్రీవంగా అంగీకరించాయి.

### 1999
ట్రినిడాడ్ , టొబాగో 19 నవంబరు న మొట్టమొదటి అంతర్జాతీయ పురుషుల దినోత్సవాన్ని జరుపుకొన్నది.

### 2001
జమైకా 19 నవంబరు న మొట్టమొదటి అంతర్జాతీయ పురుషుల దినోత్సవాన్ని జరుపుకొన్నది. అక్కడి గాయకుడు లూసియానో ఈ వేడుకకు ప్రధాన వ్యాఖ్యాతగా వ్యవహరించారు.

### 2003
ఆస్ట్రేలియా అంతర్జాతీయ పురుషుల దినోత్సవానికి శ్రీకారం చుట్టినది. చైనా ఈ దినోత్సవాన్ని 2003 డిసెంబరులో జరిపినది.

### 2007

ప్రముఖ పురుష హక్కుల సంస్థ సేవ్ ఇండియని ఫ్యామిలీ అంతర్జాతీయ పురుషుల దినోత్సవాన్ని జరపటానికి పిలుపునిచ్చింది. పురుషులకు కూడా సంక్షేమ శాఖ నెలకొల్పాలన్నది వీరి ప్రధాన డిమాండు. భారతదేశంలో పన్ను కట్టేవారిలో 82% శాతం పురుషులేనని, కానీ గడచిన 60 సంవత్సరాలలో పురుషుల సంక్షేమానికి ఒక్క రూపాయి కూడా వెచ్చించబడలేదని, తెలిపారు. అంతర్జాతీయ పురుషుల దినోత్సవం కేవలం పురుషుల కోసమే ఉద్దేశించబడినది కాదని, తెలిపారు. వివక్ష లేని గృహహింస చట్టాలు కావాలని, పురుషుల సమస్యలు పరిగణలోకి తీసుకోవాలని ఈ దినోత్సవాన్ని ఇతర పురుషుల హక్కుల సంస్థలు సమర్థించాయి.

### 2008
ఇంగ్లాండు ఒక విశ్వవిద్యాలయంలో మొట్టమొదటి సారిగా అంతర్జాతీయ పురుషుల దినోత్సవం జరుపబడింది. ఐర్లాండ్, స్కాట్లాండ్ దేశాలు కూడా ఇదే సంవత్సరం మొదటి అంతర్జాతీయ పురుషుల దినోత్సవంగా జరుపబడింది. దక్షిణ ఆఫ్రికా కూడా ఈ దినోత్సవాన్ని జరుపుకొనే జాబితాలో చేరినది.

### 2009
హంగేరిలో మేరీ క్లారెన్స్ అనే ఒక మహిళా రచయిత లింగ సమతూకం, , లింగ సమానత్వం కోసం ఆ దేశానికి ఈ దినోత్సవాన్ని పరిచయం చేసింది. ఘనా కూడా ఈ దినోత్సవాన్ని జరుపటం ఈ సంవత్సరమే ప్రారంభించింది. ఇదే సంవత్సరం కెనడా, ఇటలీలు కూడా ఈ దినోత్సవాన్ని ఆచరించటం ప్రారంభించినవి.

### 2010
హాంగ్‌కాంగ్, డెన్మార్క్, అమెరికా సంయుక్త రాష్ట్రాలు, ఫ్రాన్స్, పాకిస్తాన్, గ్రెనడా ఆంటిగ్వా , బార్బుడా, సెయింటి కిట్స్ , కివిస్ లలో మొదటి అంతర్జాతీయ పురుషుల దినోత్సవం జరుపబడింది. 2000 - 2004 సంవత్సరాల వరకు మెన్స్ వరల్డ్ డేను జరిపిననూ దాని తర్వాత ఆ దేశంలో అక్కడ ఆ ఉత్సవాన్ని జరుపటం మానివేశారు. అయితే 2010లో మరల ఈ ఉత్సవాలను పునరుత్తేజితం చేశారు.

### 2011
టాంజానియా, జింబాబ్వే, బోత్సువానా, నార్వే, బోస్నియా , హెర్జెగొవీనా, క్యూబా కేమ్యాన్ దీవులు, సెయింట్ లూషియా దేశాలు ఈ దినోత్సవానికి శ్రీకారం చుట్టినవి.

### 2012
సెషలెస్, బురుండి, ఐజిల్ ఆఫ్ మ్యాన్, ఉక్రెయిన్లు అంతర్జాతీయ పురుషుల దినోత్సవం జరుపటం ప్రారంభించాయి.

### 2014
ఇమామీ సంస్థకు చెందిన HE డియోడరెంట్ కుటుంబానికి, కార్యాలయానికి, సంఘానికి పురుషులు ఎంత చేసినా వారికి కావలసిన గుర్తింపు రావటం లేదనే సందేశాన్ని హాస్యాస్పదంగా చిత్రీకరిస్తూ ఒక గీతాన్ని రూపొందించింది.

### 2015
పురుషుల హక్కుల కోసం పోరాడే దీపికా నారాయణ్ భరద్వాజ్ పురుషుల పై ఒక కవిత రాసి తన ట్విట్టర్ అకౌంటులో పోస్టు చేసింది. నిత్యజీవితంలో పురుషుడు ఎన్నో కష్టాలను పడుతుంటాడని అతని ఇది కేవలం ఒక చిన్ని కృతజ్ఞత అని తెలుపుతూ దీనిని పురుషులకు అంకితమిచ్చింది.

ప్రముఖ బాలీవుడ్ నటి సోనాలీ కులకర్ణి పురుషులందరికీ అంతర్జాతీయ పురుషుల దినోత్సవ శుభాకాంక్షలు తెలిపినది. ఓటు హక్కు వచ్చీ రాకనే పురుషుడు సంపాదించవలసి వస్తోందని, పురుషుడే ఆధారవనరు అయిన కుటుంబాలలో ఇది మరీ ఎక్కువగా ఉన్నదని విచారం వ్యక్తం చేసింది. తనకేం కావాలో, తనకు ఇష్టమైనదేదో, తన మనస్తత్వమేమిటో తెలుసుకొనే లోపే పురుషుడు యాంత్రిక జీవితాన్ని అందిపుచ్చుకొంటాడని, పురుషుని త్యాగం అక్కడే మొదలవుతుందని తెలిపినది. స్త్రీ విమోచనకు కృషి చేసిన పురుషులను గుర్తు చేసుకొంటూ, వారు లేనిదే స్త్రీ జాతి ఈ రోజున ఇంత ముందుకు పోలేకపోయేదంది.

పురుషుల విషయంలో తను మాత్రం 'కలవారి అమ్మాయినే' నని తెలిపినది. తాను ఈ స్థాయికి ఎదిగినదంటే తన తండ్రి, సోదరుల వలననే తెలిపినది. తన తండ్రి చాలా సహనశీలుడని, తనకు సంగీతం నేర్పాలనుకొన్నది తన తండ్రేనని తెలిపినది. తన సోదరులెప్పుడూ తనలోని సృజనకు సాన పడుతూనే ఉంటారని తెలిపినది. తన భర్తకు తానంటే చాల ప్రేమ అని, అతనిది అర్థం చేసుకొనే గుణమని, స్త్రీలందరికీ అటువంటి భర్తే రావాలని తాను కోరుకొంటున్నాన్నది.

పురుషులు కూడా మానవులేనని, ఒక స్త్రీకి ప్రేమాభిమానాలు ఎంత అవసరమో, పురుషుడికి కూడా అంతే అవసరం అని, సృష్టిలో స్త్రీ-పురుషులిరువురూ భాగస్థులేనని తెలిపినది. పురుషులు మార్స్ నుండి రాలేదని ** (Men are not from Mars) ** అని తెలిపినది.

## నేపథ్యాలు
అంతర్జాతీయ పురుషుల దినోత్సవం ఒక్కొక్క సంవత్సరం ఒక్కొక్క నేపథ్యాన్ని ముందుకు తీసుకువస్తుంది.

* 2001 - Today's Man. Tomorrow's Future (ఈనాటి పురుషుడే రేపటి భవిష్యత్తు)
* 2002 - Peace (శాంతి)
* 2003 - Men's Health (పురుషుల ఆరోగ్యం)
* 2007 - Healing and Forgiveness (స్వస్థత , క్షమాగుణం)
* 2008 - Honour and Scarifice (గౌరవం , త్యాగం)
* 2009 - Positive Role Models (ఆదర్శ , స్ఫూర్తిదాయక పురుషులు)
* 2010 - Our Children's Future (మన సంతాన భవిష్యత్తు)
* 2011 - Giving Boys the Best Possible Start in Life (బాలురకు సాధ్యమైనంత ఉత్తమ జీవనారంభాన్ని ఇవ్వటం)
* 2012 - Helping Men and Boys Live longer, Happier and Healthier Lives (సంతోషకర, ఆరోగ్యకర, , దీర్ఘకాలిక జీవితాలను గడిపేందుకు బాలురకు/పురుషులకు సహాయపడటం)
* 2013 - Keeping Men and Boys safe (పురుషులను , బాలురను సురక్షితంగా ఉంచటం)
* 2014 - Working Together For Men and Boys (పురుషుల , బాలుర కొరకు సమష్టి కృషి సల్పటం)
* 2015 - Working To Expand Reproductive Options for Men (పురుషుల పునరుత్పత్తి అవకాశాలను పెంచటం కోసం కృషి చేయటం)

## ఆదర్శ పురుషులు
అంతర్జాతీయ పురుషుల దినోత్సవం యొక్క చరిత్ర బాలుర/పురుషుల సమస్యలను ప్రత్యేకించి పరిగణించటమే కాక స్ఫూర్తినిచ్చే ఆదర్శ పురుషులపై దృష్టి కేంద్రీకరించింది. ప్రస్తుత సాంఘిక దృక్పథంలో పురుషుడిని దురుసుగా ప్రవర్తించే ప్రతిబింబాలుగానే చూపటం జరుగుతోందని దీనిని మార్చవలసిన అవసరం ఎంతైనా ఉన్నదని ఈ దినోత్సవాన్ని జరిపే వారి అభిప్రాయం. ఆదర్శ పురుషులను స్మరించటం వలన పురుషులపై ఉన్న దురభిప్రాయాలను తొలగించే ప్రయత్నం చేస్తోంది.

## ఇవి కూడా చూడండి
* అంతర్జాతీయ మహిళా దినోత్సవం
* పురుషవాదం
* పురుషుల హక్కులు
* పురుషులపై హింస
* భర్త పట్ల క్రౌర్యం

## మూలాలు

వర్గం:అంతర్జాతీయ దినములు
వర్గం:స్మారక దినోత్సవాలు
వర్గం:పురుషవాదం
వర్గం:పురుషుల హక్కులు

:be-x-old:Міжнародны мужчынскі дзень